කිලිනොච්චිය දිස්ත්‍රික්කයට අයත් ප්‍රදේශයක් වන එම දූපත කිලිනොච්චිය - ඉරණමාතා ප්‍රදේශයේ සිට නාවික සැතපුම් 9ක් දුරින් පිහිටා තිබෙනවා.අතීතයේ කතෝලික දෙමළ ජනතාව බහුතරයක් ඉරණතිවු දූපතේ ජීවත්ව ඇති අතර පැවති යුද තත්ත්වය මත පසුව ඔවුන්ට කිලිනොච්චිය - නච්චිකුඩාහි ඉරණමාතා ප්‍රදේශයේ ඉඩම් ලබාදී පදිංචි කර තිබෙනවා.කෙසේ වෙතත්, ධීවර කටයුතු ඇතුළු විවිධ අවශ්‍යතා සඳහා එම ජනතාව තවමත් ඉරණතිවු දූපතට පැමිණෙනවා.මේ වන විට ඉරණතිවු දූපතේ ස්ථිර වශයෙන් පවුල් 10ත් 15ත් අතර ප්‍රමාණයක් පදිංචි වී සිටින අතර විවිධ කාලවලදී ධීවරයින් තාවකාලිකව රැඳී සිටීමටද මෙම දූපත භාවිත කරනවා.